פטריציה רג'יאני

פטריציה רג'יאני (באיטלקית: Patrizia Reggiani; נולדה ב-2 בדצמבר 1948) היא עבריינית מורשעת איטלקייה ואשת חברה לשעבר. היא הורשעה במשפט מתוקשר מאוד לאחר ששלחה רוצח שכיר כדי להרוג את בעלה לשעבר, מאוריציו גוצ'י.

== ביוגרפיה ==
=== ראשית חייה ונישואים למאוריציו גוצ'י ===
פטריציה מרטינלי נולדה בוינולה, מחוז מודנה, בצפון איטליה. היא גדלה בעוני ומעולם לא הכירה את אביה הביולוגי. כשפטריציה הייתה בת 12, אמה סילבנה נישאה ליזם העשיר פרדיננדו רג'יאני, שלימים אימץ את פטריציה לבתו.<ref></ref><ref></ref>

כשהייתה כבת 22, פטריציה פגשה את מאוריציו גוצ'י, יורש בית האופנה גוצ'י, במסיבה ב-1970.<ref></ref> ב-28 באוקטובר 1972 נישאו בני הזוג ועברו לניו יורק.<ref></ref> אביו של גוצ'י, רודולפו גוצ'י, לא אישר בתחילה את הנישואים, מכיוון שהוא האמין שפטריציה מעוניינת להינשא לו בגלל עושרו אבל הוא העניק לבנו ולכלתו פנטהאוז יוקרתי באולימפיק טאוור בניו יורק.<ref></ref><ref></ref> פטריציה הפכה פעילה בחוגים חברתיים בניו יורק, והשתתפה במסיבות ואירועי אופנה ואף התיידדה עם ג'קלין קנדי-אונאסיס.<ref></ref><ref></ref> במהלך נישואיה ילדה שתי בנות. אלסנדרה נולדה ב-1977, ואלגרה נולדה ב-1981.<ref></ref>

ב-1982, פטריציה ומאוריציו חזרו למילאנו.<ref></ref> ב-1985, גוצ'י אמר לה שהוא נוסע לנסיעת עסקים קצרה לפירנצה. למחרת, הוא שלח חבר להגיד לפטריציה שהוא לא יחזור ושהנישואים הסתיימו.<ref name="Wiley"></ref> בשנת 1990, מאוריציו החל לצאת עם פאולה פרנצ'י, מה שגרם לטינה והן לקנאה אצל פטריציה.<ref></ref> בשנת 1994 היא התגרשה רשמית מגוצ'י. כחלק מהסדר הגירושין, גוצ'י הסכים לשלם לפטריציה מזונות שנתיים של 1.47 מיליון דולר.<ref name="NationalPost"></ref> על פי החוק, היא לא הורשתה יותר להשתמש בשם המשפחה גוצ'י, אבל היא המשיכה לעשות זאת בכל מקרה. היא צוטטה אומרת "אני עדיין מרגישה כמו גוצ'י – למעשה, הכי גוצ'י מכולם".<ref name="Elle"></ref><ref></ref> <ref></ref>

=== רצח בעלה לשעבר ===
שנה לאחר גירושיה, ב-27 במרץ 1995, מאוריציו גוצ'י נורה ונהרג על ידי רוצח שכיר שנשכר על ידי פטרציה על המדרגות מחוץ למשרדו כשהגיע לעבודה.<ref>Sara Gay Forden, The House of Gucci: A Sensational Story of Murder, Madness, Glamour, and Greed, HarperCollins; , 2001.</ref> ביום שבו נרצח כתבה פטריציה מילה אחת ביומנה: המילה היוונית לגן עדן.<ref name="TheTelgraph"></ref>

ב-31 בינואר 1997, פטריציה נעצרה והואשמה בשכירת הרוצח שרצח את גוצ'י. המשפט זכה להתעניינות תקשורתית עזה, כשהעיתונות המקומית כינתה אותה "האלמנה השחורה".<ref></ref><ref>[https://www.nytimes.com/1998/05/20/world/milan-journal-the-black-widow-goes-on-trial-in-gucci-slaying.html The Black Widow goes on trial] The New York Times, 20 May 1998.</ref> לטענת התובעים, המניע של פטריציה היה תערובת של קנאה, כסף וטינה כלפי בעלה לשעבר.<ref></ref> הם טענו שהיא מעוניינת בשליטה באחוזת גוצ'י ורצתה למנוע מבעלה לשעבר להינשא לפאולה פרנצ'י. הנישואים לפרנצ'י היו גורמים לקיצוץ מזונותיה בחצי, ומצמצמים את הסיוע הכספי השנתי שלה ל-860,000 דולר בשנה, שהסתכמו, לדבריה, ב"קערת עדשים".<ref></ref><ref></ref> הרוצח, בעל פיצריה רווי החובות, בנדטו סראולו, נשכר על ידי פטריציה באמצעות מתווכת בשם ג'וזפינה "פינה" אוריימה, מדיום שבין לקוחותיה היו אנשי החברה הגבוהה וידידתה קרובה של פטריציה.<ref></ref><ref></ref><ref></ref>

==== מאסר ====
ב-1998 נידונה פטריציה רג'יאני ל-29 שנות מאסר.<ref></ref> לאחר מכן ביקשה לבטל את הרשעתה, בטענה שגידול מוחי השפיע על אישיותה. בשנת 2000, בית משפט לערעורים במילאנו אישר את ההרשעה אך הפחית את העונש ל-26 שנים.<ref></ref> בשנת 2000 היא ניסתה להתאבד בתלייה עם סדין, אך היא נמצאה על ידי סוהרים.<ref></ref>

בשנת 2005, למרות הכללים נגד חיות מחמד בכלא, הצוות המשפטי של פטריציה שכנע את הכלא לאפשר לה לאמץ חמוס בין כותלי הכלא.<ref></ref> היא שוחררה על התנהגות טובה באוקטובר 2016, לאחר 18 שנות מאסר.<ref name="TheTelgraph" />

=== בתרבות הנפוצה ===
בשנת 2021 יצא סרטו של רידלי סקוט, בית גוצ'י המבוסס על נישואיה של פטריציה רג'יאני ורצח בעלה לשעבר מאוריציו גוצ'י (אדם דרייבר). את פטריציה מגלמת ליידי גאגא.<ref></ref> במרץ 2021, רג'יאני שיבחה את הליהוק של ליידי גאגא בסרט, ואמרה שהיא נראית כמוה, אך הביעה רוגז על כך שגאגא לא נפגשה איתה לפני שקיבלה את התפקיד.<ref></ref><ref></ref> גאגא הצהירה בראיונות כי אין לה עניין "לשתף פעולה" עם רג'יאני, אבל ליבה יוצא אל בנותיה. . . אכפת לי מאוד שזה חייב להיות מאוד כואב עבורם."<ref></ref>

==קישורים חיצוניים==

== הערות שוליים ==

קטגוריה:מורשעים בדין באירופה
קטגוריה:רוצחות
קטגוריה:איטלקיות שנולדו ב-1948
קטגוריה:איטלקים שנולדו ב-1948